سوما‌لی‌نین باشکندی موگادیشودا بیر اوتلین قارشی‌سیندا بومبا یوک‌لو ماشین‌ین پارتلاتیلماسی نتیجه‌سینده ان آز 15 نفر اؤلدو.
سالدیریدا اؤلن‌لرین آراسیندا 2 ده میللت وکیلی وار.
جان‌لی بومبانین واسطه‌سی پاتلاتماسیندان سونرا، بیر قروپ سلاح‌لی آداملا امنیت گوجلری آراسیندا چاتیشما چیخدی.
پارتلاییش و سونراسیندا چیخان چاتیشمادا چوخ سایدا اینسان دا یارالاندی.
سالدیری‌نین مسئولیتینی، القاعده ایله باغلانتی‌لی الشباب تشکیلاتی بوینونا گؤتوردو.
بو آرادا، آمریکا، الشّبابین اوست سویه مسئول‌لارین‌دان عبد اللهی حاجی داوودون اینسان‌سیز هاوا واسطه‌سی سالدیریسی نتیجه‌سینده اؤلدورولموش اولا بیله‌جگینی ائشیتدیردی.
تورکیه، سوما‌لی‌ده دونن بیر اوتله بومبا یوک‌لو ماشین ایله ائدیلن و 11 نفرین اؤلمه‌سینه یول آچان ترور سالدیریسینی قینادی.
خاریجی ایشلر ناظیرلیگین‌دن ائدیلن یازیلی آچیقلامادا، سوما‌لی‌ده اؤلکه‌نین اوست سویه دولت چالیشانلاری‌نین‌، میللت وکیل‌لری‌نین و دیپلومات‌لارین دا یئرلشدیگی بیر اوتله بومبا یوک‌لو ماشین  ایله ترور سالدیریسی ائدیلدیگی خاطیرلادیلا‌راق،
"ایلک بیلگیلره گؤره 10-دان چوخ اینسانین اؤلمه‌سینه، چوخ سایدا اینسانین یارالانماسینا یول آچان ترور سالدیریسینی قیناییر و لعنتلیریک." دئییلدی.
سالدیرینین، سوما‌لی‌ده داوام ائتدیریلن باریش، ثابت‌لیک و اینکیشاف تلاشلارینی قورخوتما هدفینی داشیدیغی‌نین آچیقجا اورتادا اولدوغو وورغولانان آچیقلامادا، تورکیه‌نین، دوست و قارداش سوما‌لی خالقی‌نین باریش و ثابت‌لیگه قوووشماسی اوچون هر جور دستگی وئرمه‌یه قطعیتله داوام ائده‌جگی‌نین وورغولادی.
